TTA ปิดเช้าพุ่ง 11% นิวไฮรอบ 3 ปี 4 เดือน ลุ้นปีนี้พลิกกำไร 726 ลบ. แนะซื้อเป้า 12 บ.
TTA ปิดเช้าพุ่ง 11% นิวไฮรอบ 3 ปี 4 เดือน ลุ้นปีนี้พลิกกำไร 726 ลบ. แนะซื้อเป้า 12 บ.
18 มี.ค. 2564

ผู้สื่อข่าวรายงานว่า บริษัท โทรีเซนไทย เอเยนต์ซีส์ จำกัด (มหาชน) หรือ  TTA  ปิดภาคเช้าวันนี้(18 มี.ค.64) อยู่ที่ระดับ 9.35 บาท บวก 0.95 บาท หรือ 11.31% ด้วยมูลค่าซื้อขาย 542.44 ล้านบาท ราคาหุ้นวิ่งแรงในรอบ 3 ปี 4 เดือน โดยนับตั้งแต่หุ้นยืนที่ระดับ 9.45 บาท เมื่อวันที่ 13 พ.ย.60

บล.ฟินันเซีย ไซรัส ระบุในบทวิเคราะห์วันนี้ (18 มี.ค.2564) ว่าทาง TTA ผลประกอบการจะพลิกมีกำไรสุทธิ 726 ล้านบาท ในปี 2564 และในปี 2565 จะเติบโต 22% จากธุรกิจ Shipping และ Offshore ที่แข็งแกร่งขึ้นมาก
ทั้งนี้มาจากธุรกิจ Shipping ปีนี้เป็นปีที่มีความต้องการซื้อมากขึ้นมากกว่าความต้องการขายสินค้า รวมถึงอัตราค่าระวางมีแนวโน้มสูงขึ้นจนต้องทำให้ TTA เตรียมซื้อเรือเพิ่ม 2-3 ลำเพื่อรองรับความต้องการที่เพิ่มขึ้น ส่วนธุรกิจ Offshore มี Backlog สูงถึง 190 ล้านดอลลาร์ และไม่มีเรือเข้าอู่แห้ง บวกกับขายธุรกิจเรือขุดเจาะในไตรมาส 3/2563 จึงปิดความเสี่ยงรับรู้ผลขาดทุนจากบริษัทดังกล่าว ประเมินราคาเป้าหมาย 12 บาท แนะนำ “ซื้อ”